DOHOME ต้นทุนขาย-ค่าใช้จ่ายพุ่ง! ฉุดกำไรปี 65 เหลือ 774 ล้าน
DOHOME ต้นทุนขาย-ค่าใช้จ่ายพุ่ง! ฉุดกำไรปี 65 ลด 57% เหลือ 774 ล้าน แต่จ่ายปันผลเป็นหุ้น 16:1 และเงินสด 0.0069444445  บ.  XD 14 มี.ค. จ่าย19 พ.ค.66
DOHOME ต้นทุนขาย-ค่าใช้จ่ายพุ่ง! ฉุดกำไรปี 65 ลด 57% เหลือ 774 ล้าน แต่จ่ายปันผลหุ้น-เงินสด XD 7 มี.ค.นี้
21 ก.พ. 2566

บริษัท ดูโฮม จำกัด (มหาชน) หรือ DOHOME รายงานผลการดำเนินงานปี 65 สิ้นสุดวันที่ 31 ธ.ค.65 ดังนี้

สำหรับผลการดำเนินงานปี 2565 กลุ่มบริษัทฯ มีรายได้รวมเท่ากับ 31,530.18 ล้านบาท เพิ่มขึ้นร้อยละ 21.7 จากปี 2564 โดยมีรายได้เพิ่มขึ้น ทั้งจากรายได้จากสาขาเดิมและรายได้จากสาขาใหม่
ส่วนกำไรสุทธิสำหรับปี 2565 เท่ากับ 774.07 ล้านบาท ลดลงร้อยละ 57.4 จากปี 256 ทั้งนี้การลดลงของกำไรสุทธิมีสาเหตุหลักมาจากอัตรากำไรขั้นตันที่ลดลงมากของสินค้ากลุ่มก่อสร้างจากความผันผวนของราคาและฐานที่สูงในปี 2564 เนื่องจากต้นทุนขายปี 2565 อยู่ที่ 26,433.70 ล้านบาท เพิ่มขึ้นจากช่วงเดียวกันของปีก่อนอยู่ที่ 20,578.01 ล้านบาท
นอกจากนี้ค่าใช้จ่ายในการขายและบริหารที่เพิ่มสูงขึ้นเท่ากับ 3,728.30 ล้านบาท เพิ่มขึ้น 892.75 ล้านบาท หรือคิดเป็นร้อยละ31.5 จากปี 2564 รวมถึงค่าใช้จ่ายที่เพิ่มขึ้นจากการป้องกันน้ำท่วมในบางสาขา ค่าใช้จ่ายเกี่ยวกับเหตุการณ์น้ำท่วมที่สาขาอุบลราชธานี และตันทุนทางการเงินที่เพิ่มสูงขึ้น
อย่างไรก็ตามอัตรากำไรขั้นตันของสินค้ากลุ่มก่อสร้างที่ลดลงมากนั้น จะเกิดขึ้นเพียงช่วงระยะเวลาสั้นเท่านั้นทางกลุ่มบริษัทฯ ได้แก้ไขปัญหาเหล่านี้ด้วยการลดอัตราหมุนเวียนของสินค้า (Inventory Days) กลุ่มที่มีความผันทางด้านราคาลง โดยไม่ให้ส่งผลกระทบต่อรายได้และยังคงมีปริมาณสินค้าเพียงพอต่อการจัดจำหน่าย
ทั้งนี้บริษัทฯ ประกาศจ่ายปันผลจากงวดดำเนินงานวันที่ 1 ม.ค. 2565 ถึงวันที่ 31 ธ.ค. 2565 โดยจ่ายปันผลเป็นหุ้นปันผลและเงินสด ซึ่งจ่ายหุ้นเป็นปันผล (หุ้นเดิม : หุ้นปันผล) ในอัตรา 16.00 : 1.00 โดยอัตราการจ่ายปันผลเป็นหุ้น 0.0625 บาท ส่วนจ่ายปันผลเป็นเงินสดในอัตรา 0.0069444445 บาท/หุ้น ทั้งนี้อัตราการจ่ายปันผลรวม 0.0694444445 บาท/หุ้น กำหนดขึ้นเครื่องหมาย XD วันที่ 7 มี.ค.66 และกำหนดจ่ายเงินปันผลในวันที่ 19 พ.ค.66